Grevskapet Cork ligger i provinsen Munster, og grenser til Kerry i vest, Limerick i nord, Tipperary i nordøst og Waterford i øst. Grevskapet deler adskilte fjellgrenser med Tipperary og Kerry. Terrenget på grensen til Kerry ble dannet for mellom 360 og 374 millioner år siden, som en del av oppgangen til fjellkjedene Macgillycuddy’s Reeks og Cahafjellene. Dette skjedde under den geologiske devonperioden da Irland var en del av en større kontinental landmasse og lokalisert sør for ekvator. Regionens topografi av fjelltopper og daler er preget av bratte rygger dannet under den variskiske perioden med folding og fjelldannelse for rundt 300 millioner år siden.